open-index/open-wikipedia-markdown huggingface dataset:
निस्केयर

right|thumb|300px|राष्ट्रीय विज्ञान संचार तथा सूचना स्रोत संस्थान

**राष्ट्रीय विज्ञान संचार तथा सूचना स्रोत संस्थान** (निस्केयर), राष्ट्रीय विज्ञान संचार संस्थान तथा भारतीय राष्ट्रीय वैज्ञानिक प्रश्वेखन केन्द्र (इंसडॉक) के दिनांक 30 सितम्बर 2002 को हुए विलय के पश्चात अस्तित्व में आया। निस्कॉम तथा इंसडॉक दोनों ही वैज्ञानिनक तथा औद्योगिक अनुसंधान परिषद (सीएसआइआर) के प्रमुखख संस्थान थे जो वैज्ञानिक तथा प्रौद्योगिक सूचना (एस एंड टी) के प्रलेखन तथा प्रचार/प्रसार के लिये समर्पित थे।

## उद्देश्य
देश में विज्ञान तथा प्रौद्योगिकी की सामयिक तथा पारस्परिक ज्ञान-प्रणाली पर उपलब्ध सभी सूचना स्रोतों का मुख्य संरक्षक बनना तथा सर्वाधिक प्रयुक्त प्रौद्योगिकियों प्रयोग करके सभी स्तर के विविध संघटकों में विज्ञान संचार को प्रोत्साहन करना/बढ़ावा देना।

निस्केयर सीएसआईआर प्रयोगशालाओं द्वारा ई-जर्नलों पर सुलभता प्राप्त करने के लिए कर्न्सोशियम का विकास करने के लिए नोडल संगठन का कार्य करता है। इस गतिविधि में प्रमुख अन्तरराष्ट्रीय संस्थानों द्वारा प्रकाशित वैज्ञानिक अनुसंधान पत्रिकाओं के सृजन से लेकर सुलभता सुविधा पर मॉनीटरिंग सम्मिलित है। इस योजना के अन्तर्गत सीएसआईआर के वैज्ञानिक इन अनुसंधान पत्रिकाओं पर सुलभता प्राप्त कर अपने प्रयोग के लिए सामग्री डाउनलोड कर सकते हैं। विश्वभर की अनुसंधान पत्रिकाओं पर ऐसी सुलभता बहुत महत्वपूर्ण भूमिका का निर्वाह करेगी तथा सीएसआईआर प्रयोगशालाओं में अनुसंधान तथा विकास को सशक्त बना देश के सामाजिक आर्थिक विकास के लिए उपयोगी ज्ञान उत्सर्जन को बढ़ाएगी। इसके उद्देश्य निम्नांकित हैं-

* सीएसआईआर पुस्तकालय संसाधनों को पूलिंग, शेयरिंग तथा इलेक्ट्रोनिकल रूप में सुलभता प्राप्त कर सशक्त बनाना।

* सीएसआईआर प्रयोगशालाओं को विश्वभर के वैज्ञानिक तथा प्रौद्योगिक साहित्य पर सुलभता प्रदान करना।
  
* इलेक्ट्रोनिक रूप में सुलभता की संस्कृति को बढ़ाकर डिजीटल पुस्तकालयों के उत्सर्जन हेतु कार्य करना।

ऐसे सदस्य संसाधनों में मैसर्स ब्लैकवेल, मैसर्स जॉनविले, मैसर्स स्प्रिंगर, मैसर्स एआईपी, मैसर्स एएससीई तथा अन्य प्रकाशक तथा अनुसंधान पत्रिकाएं/साइंस, जेसीसीसी तथा एसीआई-फाइन्डर जैसे डेटाबेस सम्मिलित हैं।

## बाहरी कड़ियाँ
* '''निस्केयर''' का जालघर

श्रेणी:विज्ञान संचार
जयमाला

स्वयंवर में कन्या द्वारा वर को पहनाई जाने वाली माला, **जयमाला** कहलाती है। प्राचीन भारत की स्वयंवर प्रथा का ऐतिहासिक महत्व है। आमंत्रित अनेक वर प्रत्याशियों में कन्या इच्छानुकूल व्यक्ति को जयमाला पहनाती थी। यह विजय का प्रतीक समझी जाती थी, इस लिये विजयी सम्राट को ही पहनाई जाती थी।

श्रेणी:भारतीय संस्कृति
माला

right|thumb|300px|विवाह के अवसर पर पुष्पमालाओं से की गयी सज्जा
**माला** एक अलंकारिक वस्तु है जो फूलों से या अन्य चीजों (पत्ती, कागज आदि) से बनायी जाती है। इसे प्राय: किसी व्यक्ति के गले में पहनाया जाता है या निर्जीव चीजों को सजाने के लिये प्रयुक्त किया जाता है।
करघा

[thumb|200x200px|कोन्या, [तुर्की में ऊर्ध्वाधर करघे पर काम करती एक महिला]]
**करघा** एक प्रकार का कपड़ा बुनने का उपकरण है। किसी भी करघे का मूल उद्देश्य होता है धागों को तवान की स्थित में पकड़े रखना ताकी धागों की बुनाई करके कपड़ा बनाया जा सके। करघे की बनावट और कार्यप्रणाली भिन्न हो सकती है, लेकिन ये मूल रूप से एकसा कार्य करते हैं। सुप्रसिद्ध युवा कवि **'गोलेन्द्र पटेल**' ने अपनी कविता ‘कठौती और करघा’ में कहा है कि

“रैदास की कठौती और कबीर के करघे के बीच/ तुलसी का दुख एक सेतु की तरह है/ जिस पर से गुज़रने पर/ हमें प्रसाद, प्रेमचंद व धूमिल आदि के दर्शन होते हैं!/

यह काशी/ बेगमपुरा, अमरदेसवा और रामराज्य की नाभि है।” (कवितांश : ‘कठौती और करघा’ से)

## बुनाई
करघे में बुनाई की जाती है जब बुनने वाले धागों को बुने जाने बाले धागों से मिलाया जाता है। 

## करघों के प्रकार
### वापसी पट्टा करघा

### भारित ताना करघा

### हथकरघा
सबसे आरम्भिक करघे थे लकड़ी के ऊर्ध्वाधर-शाफ्ट करघे, जिसमें शाफ्ट पर हेड्डल लगे होते थे। तने धागे हेड्डल और हेड्डल के बीच के स्थान से एकांतर से गुजरते हैं, ताकि शाफ्ट को उठाने पर आधे धागें ऊपर उठें और शाफ्ट को नीचे करने पर वही धागे नीचे हों-जो धागे हेड्डल के बीच से गुजरते हैं वे एक स्थान पर रहते हैं।

### विद्युत करघे
powerloom या विद्युत करघे विद्युत द्वारा चलते हैं तथा हाथ करघे के अपेक्षा तीव्रता से कार्य संपादित होता है

## बाहरी कड़ियाँ
* करघा प्रदर्शन वीडियो 
* बुनाई की कला और इतिहास 
* पतले धागों के लिए शटल करघे 

श्रेणी:बुनाई
श्रेणी:यंत्र
श्रेणी:वस्त्र उद्योग
संविधान दिवस (डेनमार्क)

**संविधान दिवस** डेनमार्क में संविधान स्वीकृत होने के उपलक्ष्य में मनाया जाता है। ५ जून १८४९ ईं को डेनमार्क में पहली बार संविधान स्वीकृत हुआ और वह संवैधानिक राजतंत्र बन गया। १९५३ ई। में जब पुनः संविधान निर्मित हुआ तो इस दिन के महत्व को ध्यान में रखकर इसी दिन से उसे लागू किया गया। इस दिन को डेनमार्क में पितृ दिवस के रूप में भी मनाया जाता है।

## सन्दर्भ

श्रेणी:आधार
श्रेणी:डेनमार्क के उत्सव
नाओतो कान

thumb|200px|नाओतो कान
जापान के प्रधानमंत्री युकियो हातोयामा के पश्चात बने जापान के प्रधानमंत्री। वे युकियो हातोयामा के मंत्रिमंडल में उप-प्रधानमंत्री तथा वित्त मंत्री थे। 
जापान के डेमोक्रेटिक पार्टी ने युकियो हातोयामा के प्रधानमंत्री पद से त्यागपत्र देने के बाद ४ जून को उन्हें अपना नेता चुना था।

## सहायक एवं संदर्भ श्रोत

श्रेणी:आधार
श्रेणी:जापान के प्रधानमंत्री
गेम्मा आर्टरटन

1986 में जन्मी बॉड गर्ल के नाम से प्रसिद्ध ब्रिटिश अभिनेत्री। उनका जन्म ब्रिटेन के एक निम्न वर्गीय परिवार में हुआ था। उनकी माँ एक सफाईकर्मी थी तथा उनके पिता वेल्डर का काम करते थे। गेम्मा को बचपन में राजकुमारी बनने का शौक था। अपने शौक को पूरा करने के लिए वह राजा रानी का उपन्यास पढ़ती थी। बाद में उन्होंने इस शौक को प्रिंस ऑफ पर्शिया: द सेंड्स ऑफ टाइम में राजकुमारी की भूमिका निभा कर पूरा किया।

## सहायक एवं संदर्भ श्रोत
राजकुमारी बनना चाहती थी बॉड गर्ल- दैनिक भास्कर 

श्रेणी:आधार
श्रेणी:ब्रिटिश अभिनेत्री
श्रेणी:1986 में जन्मे लोग
श्रेणी:जीवित लोग
राष्ट्रीय परीक्षणशाला (भारत)

**राष्ट्रीय परीक्षणशाला** (national test House) का मुख्यालय कोलकाता में है और यह खाद्य, दवा और हथियार तथा गोलाबारूद को छोड़कर सभी इंजीनियरी शाखाओं की सामग्री तथा उत्पादों के परीक्षण और मूल्यांकन से सम्बद्ध राष्ट्रीय महत्व की प्रयोगशाला है। राष्ट्रीय परीक्षण गृह अंशांकन सेवाएं भी दे रहा है और साथ ही स्वत्नत्रता प्राप्ति के बाद से राष्ट्रीय मानक तैयार करने में भी सक्रिय सहयोग कर रहा है। राष्ट्रीय परीक्षण गृह का उद्देश्य भारतीय उत्पादों का स्तर सुधारना है, ताकि राष्ट्रीय और अंतर्राष्ट्रीय मानकों पर खरे उतरकर विश्व बाजार में वे अपनी जगह बना सकें।

राष्ट्रीय परीक्षण गृह कोलकाता, मुंबई, चेन्नई, गाजियाबाद, जयपुर तथा गुवाहाटी स्थित छह क्षेत्रीय प्रयोगशालाओं के जरिए इसका कार्य चलता है। 

## बाहरी कड़ियाँ
* राष्ट्रीय परीक्षणशाला का जालघर
* परीक्षण अभियांत्रिकी को नई पहचान दिलाती राष्ट्रीय परीक्षणशाला

श्रेणी:मापन
पवन उर्जा प्रौद्योगिकी केन्द्र, चेन्नई

भारत के चेन्नई में स्थित **पवन उर्जा प्रौद्योगिकी केन्द्र** (Centre for Wind Energy Technology) भारत सरकार के अपारम्परिक उर्जा स्रोत मंत्रालय के अधीन स्वायत्त अनुसंधान एवं विकास संस्था है। यह संस्थान पवन ऊर्जा के क्षेत्र में अन्य अनुसंधान एवं विकास संस्थानों के सहयोग से पवन टरबाइन (विंड टर्बाइन) की उप-प्रणालियों तथा घटकों के विकास में नवीन उपलब्धियों पर ध्यान देगा। 

## कार्यकलाप
पवन उर्जा प्रौद्योगिकी केन्द्र के क्रियाकलापों को इन पांच सामान्य क्षेत्रों में वर्गीकृत किया गया है:
* वर्तमान पवन टरबाइन संस्थापनों के कार्य निष्पादन में सुधार
  
* पवन स्रोत मूल्यांकन हेतु अनुसंधान समर्थन
  
* कार्मिक शक्ति प्रशिक्षण एवं मानव संसाधन विकास
  
* पवन शक्ति उद्योग के लिए प्रौद्योगिकी समर्थन
  
* अनुसंधान एवं उन्नत प्रौद्योगिकी विकास

वर्तमान पवन टरबाइन संस्थापनों के कार्य निष्पादन (efficiency) में सुधार लाते हुए उन्नत पवन टरबाइन प्रौद्योगिकी के क्षेत्र में अनुसंधान करना ही अनुसंधान एवं विकास विभाग के प्रमुख क्रियाकलाप हैं।

अनुसंधान एवं विकास विभाग ने वर्तमान पवन टरबाइन संस्थापनों के क्षेत्र में ध्यान देते हुए पवन खेतों के ग्रिड संबंधित अन्वेषण, अधिकतम ऊर्जा प्राप्ति हेतु ब्लेड के अनुकूल कोण तथा पवन टरबाइनों के गीयर डिब्बों की असफलताओं के विश्लेषण में कार्य करते हैं।

## परियोजनाएँ
वर्तमान में निम्नांकित परियोजनाएं चालू हैं:
  
* न्यूनतम एवं संतुलित पवन क्षेत्रों के लिए डिज़ाइन पद्धतियां एवं डिज़ाइन उपकरणों का विकास करना तथा युक्तिसंगत बनाना।
  
* अनुसंधान & विकास/ प्रायोगिक पवन खेत की संस्थापना
  
* छोटे पवन टरबाइनों का परीक्षण
  
* ग्रिड के साथ पवन टरबाइनों की अंत:संबद्धता का प्रतिरूपण
  
* पवन टरबाइन नेसल के चारों ओर प्रवाहित पवन प्रवाह का प्राचलीकरण
  
* नवीनीकरण ऊर्जा उपकरणों का संस्थापन

## बाहरी कड़ियाँ
* '''पवन उर्जा प्रौद्योगिकी केन्द्र, चेन्नई''' का जालघर

श्रेणी:ऊर्जा
श्रेणी:भारतीय संस्थान
टावर ऑफ़ लण्डन

ब्रिटेन की राजधानी लंदन के मध्य में टेम्स नदी के किनारे बने इस भव्य क़िले का निर्माण सन् 1078 में विलियम ने कराया था। इसके निर्माण में लगे पत्थर फ़्रांस से मंगाए गए थे। इसके परिसर में कई इमारतें हैं। एक समय यह ब्रिटेन का शाही महल था। इसी परिसर में राजसी बंदियों के लिए कारागार भी था। यह किला अनेक मृत्युदंड तथा हत्याओं का साक्षी रहा है। हेनरी अष्टम ने अपनी रानी ऐन बोलिन का 1536 में यहीं सर क़लम कराया था। वर्तमान समय में ब्रिटेन का राजपरिवार इस क़िले में नहीं रहता है लेकिन उनके शाही जवाहरात यहीं सुरक्षित रखे गए हैं।

## सहायक एवं संदर्भ श्रोत

श्रेणी:लंदन
श्रेणी:ब्रिटेन की ऐतिहासिक इमारतें
हेमाद्रिपंत

**हेमाद्रि पण्डित** देवगिरि के यादव राजा महादेव (1259 - 1271) एवं राजा रामचन्द्र (1271 - 1309) के प्रधानमंत्री थे। वे एक कुशल प्रशासक, वास्तुकार, कवि और आध्यात्मविद थे।हेमाद्रिपंत के प्रधानमंत्रीत्व में यादवकुल का सूर्य अपने चरम पर था।

तेरहवी शताब्दी में कर्नाटक के दक्षिण कन्नड़ के एक छोटे से ग्राम हेमाद्री के स्मार्त ऋग्वेदी, वत्स गोत्री, शाकालशक्शी देशस्थ ब्राह्मण परिवार में जन्मे हेमाद्रिपंत को उनके पिता कामदेओ बहुत छोटी उम्र में महाराष्ट्र ले आये थे।

हेमाद्रिपंत ने बहुत-सी धार्मिक पुस्तकें लिखीं जिनमे चतुर्वर्ग चिंतामणि है जिसमे हज़ारों व्रतों और उनके करने के विधान का वर्णन है। चिकित्सा के सम्बन्ध में इन्होने आयुर्वेद रहस्यम् पुस्तक लिखी जिसने हजारों बीमारियों और उनके निदान के बारे में लिखा गया है। इन्होने एक इतिहास विषयक पुस्तक भी लिखी जिसका नाम 'हेमाडपंती बखर' है। हेमाद्रिपंत ने प्रशासन और राजकीय कार्यो में एकरूपता लाने के लिए एक पुस्तक भी लिखी जिसमे राज-काज के दैनंदिन कार्यो की प्रक्रिया को विस्तार से निश्चित किया गया है।

हेमाद्रिपंत ने मोडी लिपि को सरकारी पत्रव्यवहार की भाषा बनाया। गोंदेश्वर मंदिर (सिन्नर, जिला : नासिक), तुलजाभवानी मंदिर (तुळजापूर, जिला : [तथा औंढा नागनाथ का ज्योतिर्लिंग मंदिर (आमर्दकपूर, औंढा-नागनाथ, जिला : [हिंगोली, महाराष्ट्र ) और अमृतेश्वर मंदिर (रतनगड, भंडारदरा, तालुका : अकोले, जिला : अहमदनगर) को हेमाडपंथी वास्तुकारिता से बनाया गया है जिसका सृजन हेमाद्र्पंत ने किया था।

हेमाद्रिपंत ने भारत में बाजरे के पौधे, जिसे कन्नड़ में सज्जे, तमिल में कम्बू, तेलुगु में सज्जालू, मराठी में बाजरी और उर्दू, पंजाबी या हिंदी में बाजरा कहा जाता है, को बहुत प्रोत्साहन दिया। महाराष्ट्र में महालक्ष्मी के पूजन को प्रोत्साहित और वैभवशाली बनाने में भी हेमाद्रिपंत का बहुत योगदान है।

श्रेणी:भारत का इतिहास
श्रेणी:महाराष्ट्र के लोग
संग्रहालय विज्ञान

**संग्रहालय विज्ञान** (Museology या museum studies) वह विशेष ज्ञान का क्षेत्र है जिसमें संग्रहालयों को व्यवस्थित करने एवं उनके प्रबन्धन का अध्ययन किया जाता है। 

## इन्हें भी देखें
* संग्रहालय
* चित्रशाला

## बाहरी कड़ियाँ

* संग्रहालय विज्ञान (गूगल पुस्तक ; लेखक - गिरीशचन्द्र शुक्ल)

श्रेणी:संग्रहालय
*
स्वयंभू (अपभ्रंश के कवि)

**स्वयंभू**, अपभ्रंश भाषा के महाकवि थे। 

स्वयंभू की उपलब्ध रचनाओं से उनके विषय में इतना ही ज्ञात होता है कि उनके पिता का नाम मारुतदेव और माता का पद्मिनी था। स्वयंभू छंदस् में एक दोहा माउरदेवकृत भी उद्धृत है, जो संभवत: कवि के पिता का ही है। उनके अनेक पुत्रों में से सबसे छोटे त्रिभुवन स्वयंभू थे, जिन्होंने कवि के उक्त दोनों काव्यों को उनकी मृत्यु के बाद अपनी रचना द्वारा पूरा किया था। कवि ने अपने रिट्ठीमिचरिउ के आरंभ में भरत, पिंगल, भामह और दण्डी के अतिरिक्त बाण और हर्ष का भी उल्लेख किया है, जिससे उनका काल ई. की सातवीं शती के मध्य के पश्चात् सिद्ध होता है। स्वयंभू का उल्लेख पुष्पदन्त ने अपने महापुराण में किया है, जो ई. सन् 965 में पूर्ण हुआ था। अतएव स्वयंभू का रचनाकाल इन्ही दो सीमाओं के भीतर सिद्ध होता है।

अभी तक इनकी तीन रचनाएँ उपलब्ध हुई हैं - पउमचरिउ (पद्मचरित), रिट्ठणेमिचरिउ (अरिष्ट नेमिचरित या हरिवंश पुराण) और स्वयंभू छंदस्। इनमें की प्रथम दो रचनाएँ काव्यात्मक तथा तीसरी प्राकृत-अपभ्रंश छंदशास्त्रविषयक है। ज्ञात अपभ्रंश प्रबंध काव्यों में स्वयंभू की प्रथम दो रचनाएँ ही सर्वप्राचीन, उत्कृष्ट और विशाल पाई जाती हैं और इसीलिए उन्हें अपभ्रंश का आदि महाकवि भी कहा गया है। 

स्वयंभू की रचनाओं में महाकाव्य के सभी गुण सुविकसित पाए जाते हैं और उनका पश्चात्कालीन अपभ्रंश कविता पर बड़ा प्रभाव पड़ा है। पुष्पदंत आदि कवियों ने उनका नाम बड़े आदर से लिया है। स्वयंभू ने स्वयं अपने से पूर्ववर्ती चउमुह (चतुर्मुख) नामक कवि का उल्लेख किया है, जिनके पद्धडिया, छंडनी, दुबई तथा ध्रुवक छंदों को उन्होंने अपनाया है। दुर्भाग्यवश चतुर्मुख की कोई स्वतंत्र रचना अभी तक उपलब्ध नहीं हो सकी है।

स्वम्भू को अपभ्रंश का वाल्मिकी कहा जाता  है | हिन्दी के जैन कवियों में सबसे पहला नाम स्वयंभू देव का आता है। ये अपभ्रंश भाषा के महाकवि थे। किंतु इन्होंने अपना ग्रंथ 'पउम चरिउ' (पद्म चरित्र - जैन रामायण) में ऐसी अपभ्रंश भाषा का प्रयोग किया है जिसमें प्राचीन हिन्दी का रूप इंगित है। इनका समय विक्रम की आठवीं शताब्दी ज्ञात होता है। इसका कारण यह है कि इन्होंने अपने ग्रंथ 'पउम चरिउ' और 'रिट्ठिनेमि चरिउ' में अपने पूर्ववर्ती कवियों और उनकी रचनाओं का उल्लेख किया है। इन कवियों में एक 'रविषेणाचार्य' हैं। रविषेण के 'पद्म चरित' का लेखन काल विक्रम सम्वत 734 है। अत: स्वयंभू देव का समय सम्वत 734 के बाद है। सर्वप्रथम स्वयंभू देव का उल्लेख महाकवि 'पुष्पदंत' ने किया है।  महाकवि पुष्पदन्त ने अपने महापुराण का प्रारम्भ सं. 1016 में किया। अत: स्वयंभू देव का समय सं. 734 से 1016 के बीच ठहरता है। लगभग 300 वर्षों की लम्बी अवधि में ठीक सम्वत खोजना कठिन है। श्री नाथूराम 'प्रेमी' इस अवधि में स्वयंभू देव का काल सम्वत 734 से 840 के बीच मानते हैं। राहुल सांकृत्यायन सं. 847 के लगभग अनुमान करते हैं। इस सम्बंध में पर्याप्त ऐतिहासिक साम्रगी प्राप्त नहीं है। अभी हमें इसी से संतोष करना चाहिए कि स्वयंभू देव विक्रम की आठवीं शताब्दी में हुए। स्वयंभू ने अपनी रचनाओं में अपने प्रदेश या जन्मस्थान का स्पष्ट उल्लेख नहीं किया है।

## इन्हें भी देखें
*पउमचरिउ
।
श्रेणी:हिन्दी साहित्यकार
श्रेणी:अपभ्रंश
स्वयंभू की रचना 'पउमचरिउ' राम कथा पर केंद्रित हैं । इसमें कुल 5 कांड हैं-
(1) विज्जाहर कांड
(2) उज्झा कांड
(3) सुंदर कांड
(4) जुज्झ कांड
(5) उत्तर कांड
स्वरूपाचार्य अनुभूति

**स्वरूपाचार्य अनुभूति** को सारस्वत व्याकरण का निर्माता माना जाता है। बहुत से वैयाकरण इनको सारस्वत का टीकाकार ही मानते हैं। इसकी पुष्टि में जो तथ्यपूर्ण प्रमाण मिलते हैं उनमें क्षेमेंद्र का प्रमाण सर्वोपरि है। मूल सारस्वतकार कौन थे इसका पता नहीं चलता।

सारस्वत पर क्षेमेंद्र की प्रचीनतम टीका मिलती है। उसमें सारस्वत का निर्माता "नरेंद्र" माना गया है। क्षेमेंद्र सं. 1250 के आसपास वर्तमान थे। उसके बाद अनुभूति स्वरूपाचार्यकृत "सारस्वतप्रक्रिया" नामक ग्रंथ पाया जाता है। ग्रंथ के नामकरण से ही मूल ग्रंथकार का खंडन हो जाता है। फिर भी आज तक पूरा वैयाकरण समाज अनुभूतिस्वरूपाचार्य को ही सारस्वतकार मानता आ रहा है।

पाणिनि व्याकरण की प्रसिद्धि का स्थान लेने के लिए स्यात् "सारस्वतप्रक्रिया" का निर्माण किया गया था। सचमुच यह उद्देश्य अत्यंत सफल रहा। देश के कोने कोने में "सारस्वतप्रक्रिया" का पठनपाठन चल पड़ा। अतएव अनुभूति स्वरूपाचार्य की टीकाकार तक ही सीमित न रखकर मूलकार के रूप में भी प्रतिष्ठापित किया गया।

अनुभूति स्वरूपाचार्य की प्रक्रिया के अनुकरण पर अनेक टीका ग्रंथों का निर्माणप्रवाह चल पड़ा। परिणामत: सारस्वत व्याकरण पर 18 टीकाग्रंथ बनाए गए, परंतु अनुभूति स्वरूपाचार्य की प्रक्रिया टीका के आगे सभी टीकाएँ फीकी पड़ गईं। इन्होंने सं. 1300 के लगभग "सारस्वत प्रक्रिया" का निर्माण किया था। लोकश्रुति है कि सरस्वती की कृपा से व्याकरण के सूत्र मिले थे। अतएव "सारस्वत" नाम सार्थक माना गया।

सारस्वत प्रक्रिया का प्रभाव उत्तरवर्ती टीकाग्रंथों में स्वीकार किया गया है।

## बाहरी कड़ियाँ
*सारस्वत व्याकरणम(स्वरूपाचार्य अनुभूति ; भारतीय अंकीय पुस्तकालय)

श्रेणी:वैयाकरण
श्रेणी:संस्कृत
राजू श्रीवास्तव

**राजू श्रीवास्तव** (जन्म : 25 दिसंबर 1963 -21 सितम्बर 2022) भारत के प्रसिद्ध हास्य कलाकार थे वह मुख्यत:आमआदमी और रोज़मर्रा की छोटी छोटी घटनाओं पे व्यंग सुनाने के लिए जाने जाते थे
उनकी मृत्यु 21 सितम्बर 2022 को हो गयी।

## जीविका
श्रीवास्तव १९९३ से हास्य की दुनिया में काम कर रहे थे। उन्होंने कल्यानजी आनंदजी, बप्पी लाहिड़ी एवं नितिन मुकेश जैसे कलाकारों के साथ भारत व विदेश में काम किया है। वह अपनी कुशल मिमिक्री के लिए जाने जाते हैं। 
उनको असली सफलता ग्रेट इंडियन लाफ्टर चैलेंज से मिली। इस शो में अपने कमाल के प्रदर्शन की बदौलत वह घर-घर में सबकी जुबान पर आ गए। 
उन्होंने बिग बॉस ३, में हिस्सा लिया और २ महीने तक घर में सबको गुदगुदाने के बाद ४ दिसम्बर,२००९ को वोट आउट कर दिए गए।

2010 में, श्रीवास्तव अपने शो के दौरान अंडरवर्ल्ड डॉन दाऊद इब्राहिम (Dawood Ibrahim) और पाकिस्तान पर मजाक भी किया करते थे लेकिन उन्हें पाकिस्तान से धमकी भरे फोन आए और चेतावनी दी कि वे इन पर मजाक न करे|

श्रीवास्तव ने बिग बॉस 3  (Bigg Boss 3)  में भी भाग लिया. बाद में उन्होंने कॉमेडी शो, कॉमेडी का महा मुकाबला में भाग लिया. 2013 में, राजू ने अपनी पत्नी के साथ नच बलिए सीजन 6 में भाग लिया| समाजवादी पार्टी (SP) ने 2014 के लोकसभा चुनाव के लिए राजू श्रीवास्तव को कानपुर से मैदान में उतारा. लेकिन 11 मार्च 2014 को श्रीवास्तव ने यह कहते हुए टिकट वापस कर दिया कि उन्हें पार्टी की स्थानीय इकाइयों से पर्याप्त समर्थन नहीं मिल रहा है. उसके बाद, वह 19 मार्च 2014 को भारतीय जनता पार्टी में शामिल हो गए. प्रधानमंत्री नरेंद्र मोदी ने उन्हें स्वच्छ भारत अभियान का हिस्सा बनने के लिए नामित किया।

## मृत्यु
सीने में दर्द की शिकायत के तुरंत बाद, उन्हें 10 अगस्त 2022 को दिल का दौरा पड़ा, जब वे जिम में कसरत कर रहे थे। उनकी एंजियोप्लास्टी हुई और उन्हें वेंटिलेटर पर रखा गया।  उनके उपचार के दौरान उनके मस्तिष्क में सूजन देखी गई थी और उनका इलाज भी न्यूरोलॉजिस्ट द्वारा किया गया था। जब से उन्हें दिल का दौरा पड़ा, तब से उनकी हालत गंभीर बताई गई और 21 सितंबर 2022 को दिल्ली एम्स में इलाज के दौरान उनकी मृत्यु हो गई।चिकित्सको ने उन्‍हें ब्रेन डेड घोष‍ित भी कर दिया था। बीच में उन्‍हें तेज बुखार भी आया था, शरीर में इंफेक्‍शन होने की बात भी सामने आई थी।

## फिल्में
 

## टीवी
*शक्तिमान

*बिग बॉस ३

*ग्रेट इंडियन लाफ्टर चैलेंज

## सन्दर्भ

## बाहरी कड़ियाँ
*

श्रेणी:1963 में जन्मे लोग
श्रेणी:बिग बॉस प्रतिभागी
श्रेणी:कानपुर के लोग
श्रेणी:२०२२ में निधन
इंदिरा गांधी पर्यावरण पुरस्कार

पर्यावरण 

संरक्षण के क्षेत्र में योगदान के लिये दिये जाने वाले इस पुर्सकार की शुरुआत भारत सरकार द्वारा वर्ष 1987 में हुई। इसमें पांच लाख रुपये और प्रशस्ति पत्र प्रदान किया जाता है। पुरस्कार के लिये किसी एक संगठन या शख्सियत का चयन उपराष्ट्रपति की अध्यक्षता वाली समिति करती है। 2००8 ई। के लिए यह पुरस्कार तमिलनाडु के ईशा फाउंडेशन को दिया गया। इस संगठन के नाम एक ही दिन में आठ लाख से अधिक पौधारोपण करने का गिनीज विश्व रिकॉर्ड है।

## सहायक एवं संदर्भ स्रोत
ईशा फाउंडेशन को इंदिरा गांधी पर्यावरण पुरस्कार : हिंदुस्तान

श्रेणी:पुरस्कार
श्रेणी:भारतीय पुरस्कार
भारतीय वानिकी संस्थान

**भारतीय वानिकी संस्थान**, भारतीय वानिकी शोध और शिक्षा परिषद का एक संस्थान है और भारत में वानिकी शोध के क्षेत्र में एक प्रमुख संस्थान है। यह देहरादून, उत्तराखण्ड में स्थिर है। इसकी स्थापना १९०६ में की गई थी और यह अपने प्रकार के सब्से पुराने संथानों में से एक है। १९९१ में इसे विश्वविद्यालय अनुदान आयोग द्वारा डीम्ड विश्वविद्यालय घोषित कर दिया गया। भारतीय वानिकी संस्थान ४.५ किमी² के क्षेत्रफल में फैला हुआ है, बाहरी हिमालय की निकटता में। मुख्य भवन का वास्तुशिल्प यूनानी-रोमन और औपनिवेशिक शैली में बना हुआ है। यहाँ प्रयोगशालाएँ, एक पुस्तकालय, वनस्पतिय-संग्राह, वनस्पति-वाटिका, मुद्रण - यंत्र और प्रयोगिक मैदानी क्षेत्र हैं जिनपर वानिकी शोध किया जाता है। इसके संग्रहालय, वैज्ञानिक जानकारी के अतिरिक्त, पर्यटकों के लिए आकर्षण भी है।

एफ़आरआई और कॉलेज एरिया प्रांगण एक जनगणना क्षेत्र है, उत्तर में देहरादून छावनी और दक्षिण में भारतीय सैन्य अकादमी के बीच। टोंस नदी इसकी पश्चिमी सीमा बनाती है। देहरादून के घण्टाघर से इस संस्थान की दूरी लगभग ७ किमी है। भारतीय वन सेवा के अधिकारियों को यहाँ प्रशिक्षण दिया जाता है, क्योंकि भारतीय वानिकी शोध और शिक्षा परिषद जो इस संस्थान का संचालन करता है आईएफ़एस भी चलाता है और इसके अतिरिक्त भारतीय वन्यजीव संस्थान और भारतीय वन प्रबन्धन संस्थान भी संचालित करता है। एफ़आरआई में एक वानिकी संग्रहालय भी है। यह प्रतिदिन प्रातः ९:३० से सांय ५:०० बजे तक खुला रहता है और प्रवेश शुल्क है १५ रू प्रति व्यक्ति और वाहनों के लिए भी नाममात्र का शुल्क है। इस संग्रहालय में छः अनुभाग हैं:
# पैथोलॉजी संग्रहालय
# सामाजिक वानिकी संग्रहालय
# वन-वर्धन संग्रहालय
# लकड़ी संग्रहालय
# अकाष्ठ वन उत्पाद संग्रहालय
# कीटविज्ञान संग्रहालय

## एफ़आरआई और संग्रहालय चित्र दीर्घा

चित्र:Fri 700old tree.jpg|संग्रहालय में ७००+ वर्ष पुराने वृक्ष का तना
चित्र:Fri campus masoorie.jpg|एफ़आरआई परिसर और पृष्ठभूमि मे मसूरी
चित्र:Forest Research Institute, Dehradun Full view.jpg|alt=वन अनुसंधान संस्थान, देहरादून पूर्ण दृश्य|वन अनुसंधान संस्थान, देहरादून पूर्ण दृश्य
चित्र:Fri biofuel.jpg|जैवईंधन पौधरोपण
चित्र:Fri entomology.jpg|एफ़आरआई कीटविज्ञान अनुभाग
चित्र:Fri forest prd.jpg|पट्ट
चित्र:Fri forest prodcut.jpg|वन उत्पाद
चित्र:Fri fungi.jpg|वन फफूंद
चित्र:Fri fungus.jpg|वन उत्पादों पर फफूंद का हमला
चित्र:Fri tree cutting tools.jpg|वृक्ष काटने/वनोन्मूलन के औज़ार
चित्र:Fri timber.jpg|भारतीय काष्ठ के क्षय का तुलनात्मक टिकाऊपन
चित्र:Samples of natural gum (Forest Research Institute).jpg|गोंद नमूना
चित्र:Fri rubber extraction.jpg|रबड़ निष्कर्षण को प्रदर्शित करता संग्रहालय का अनुभाग 


## सन्दर्भ

## बाहरी कड़ियाँ

* आधिकारिक जालस्थल
* अंतर्राष्ट्रीय वन शोध संगठन संघ (आईयूएफ़आरओ)

श्रेणी:भारत में अनुसंधान संस्थाएँ
श्रेणी:वन शोध संस्थान
श्रेणी:भारत के वन शोध संस्थान
श्रेणी:देहरादून
श्रेणी:उत्तराखण्ड में पर्यटन
श्रेणी:भारत में संग्रहालय
श्रेणी:भारत के मानद विश्वविद्यालय
श्रेणी:हिन्दी विकि डीवीडी परियोजना
श्रेणी:उत्तराखण्ड के विश्वविद्यालय
ईशा फाउंडेशन

**ईशा फाउंडेशन** () तमिलनाडु एक आध्यात्मिक संगठन है जिसे आध्यात्मिक गुरु सद्गुरु जग्गी वासुदेव ने १९९२ में नेतृत्व किया। यह संगठन के करीब २० लाख स्वयंसेवकों, योग, पर्यावरण और सामाजिक कार्य के क्षेत्र में सक्रीय है। इनके मुख्य स्थान कोयंबतूर के पास ईशा योग सेंटर में और संयुक्त राज्य अमेरिका के ईशा इंस्टिट्यूट ऑफ़ इनर साइंसेस है। ईशा फाउंडेशन आर्थिक और संयुक्त राष्ट्र के सामाजिक परिषद () में सलाहकार स्थिति पा चुकी है।

## ईशा योग
ईशा फाउंडेशन ईशा योग नाम से विभिन्न योग कार्यक्रम प्रदान करता है। ईशा का अर्थ **निराकार परमात्मा** है। ईशा योग का प्रारंभिक कार्यक्रम है, इन्नर इंजिनियरिंग ()। इसमें ध्यान, प्राणायाम और समभाव महामुद्रा सिखाया जाता है। यह कार्यक्रम कंपनियों में और १९९८ में जेल में अपराधियों के लिये भी संचालित की जाती है। भारतीय हॉकी टीम के लिए एक योग कोर्स भी १९९६ में आयोजित किया गया। १९९७ में संयुक्त राज्य अमेरिका में योग के कार्यक्रमों का आयोजन शुरू किया। 

## सामाजिक और पर्यावरण प्रस्ताव
thumb|right|200px|पौधो की नार्सेरी
### ग्रीन हैंड्स परियोजना
ग्रीन हैंड्स परियोजना (अंग्रेजी: Project GreenHands) ईशा फाउंडेशन की पर्यावरण संबंधी प्रस्ताव है। पूरे तमिलनाडु में लगभग ११ करोड़ पेड़ रोपित करना, परियोजना का घोषित लक्ष्य है। अब तक ग्रीन हैंड्स परियोजना के अंतर्गत तमिलनाडु और पुदुच्चेरी में १८०० से अधिक समुदायों में, २० लाख से अधिक लोगों द्वारा ८२ लाख पौधे के रोपण का आयोजन किया है। इस संगठन ने 17 अक्टूबर 2006 को तमिलनाडु के 27 जिलों में एक साथ 8.52 लाख पौधे रोपकर गिनीज विश्व रिकॉर्ड बनाया था। पर्यावरण सुरक्षा के लिए किए गए इसके महत्वपूर्ण कार्यों के लिए इसे वर्ष 2008 का इंदिरा गांधी पर्यावरण पुरस्कार दिया गया।

### ग्रामीण कायाकल्प कार्य और सेवा
ग्रामीण कायाकल्प कार्य और सेवा (अंग्रेजी: Action for Rural Rejuvenation) एक अभियान है जिसका मुख्य उद्देश्य है ग्रामीण जनता के स्वास्थ्य और जिन्दगी में सुधार लाना।

## सन्दर्भ

## देखे
* यक्ष (कला उत्सव)
* ग्रीन हैंड्स परियोजना

## बाहरी
* Project Green Hands Official Website
* Isha Foundation Official Website

श्रेणी:तमिलनाडु के गैरसरकारी संगठन
कुआँ

right|thumb|300px|चेन्नई में एक कुँवा
**कुआँ** या **कुँवा** या **कूप** जमीन को खोदकर बनाई गई एक संरचना है जिसे जमीन के अन्दर स्थित जल को प्राप्त करने के लिये बनाया जाता है। इसे खोदकर, ड्रिल करके (या बोर करके) बनाया जाता है। बड़े आकार के कुओं से बाल्टी या अन्य किसी बर्तन द्वारा हाथ से पानी निकाला जाता है। किन्तु इनमें जलपम्प भी लगाये जा सकते हैं जिन्हें हाथ से या बिजली से चलाया जा सकता है।

## कुएँ का अन्य प्रयोग
विश्व के कुछ स्थानों पर पेट्रोल और गैस-कुएँ भी मौजूद हैं। यहाँ ज़मीन की खुदाई का काम पूरा करके कई लाख क्यूबिक मीटर गैस का प्रतिदिन उत्पादन किया जाता है।

## इन्हें भी देखें
* चाँद बावड़ी
* नलकूप

## सन्दर्भ

## बाहरी कड़ियाँ
right|thumb|300px|'''चन्द बावड़ी''' - क्रमश: घटता हुआ चौकोर कुँवा
* Wellowner.org
* U.S. Centers for Disease Control and Prevention (CDC) Healthy Water - Water Wells Site covering well basics, guidelines for proper siting and location of wells to avoid contamination, well testing, diseases related to wells, emergency well treatment and other topics.
* US Geological Survey – Ground water: Wells
* US Geological Survey – Water Science Pictures Flowing Artesian Well
* American Ground Water Trust
* National Ground Water Association
* Lifewater International Technical Library
* The Internet Sacred Texts Archive: The Folklore of Wells (Wales)
* Driving a well with a well point
* Well Construction Technical Resources for NGOs
* Restoring a Flooded Well to Service, G. Morgan Powell, Kansas State University, June 2006

श्रेणी:जल
श्रेणी:कुएँ
श्रेणी:जलसमूह
चांपाकल

अंगूठाकार|340x340पिक्सेल|चापाकल की संरचना
**चापाकल** या **हस्तपम्प** मानवी शक्ति से चालित एक यांत्रिक युक्ति है जो द्रवों (प्राय: पानी) एवं हवा को एक स्थान से दूसरे स्थान (या कम उँचाई से अधिक उंचाई) तक ले जाने में सहायता करता है। इनकी डिजाइन में यांत्रिक लाभ के सिद्धान्त का उपयोग किया गया होता है। चापाकल प्राय: सभी देशों में बहुतायत में प्रयोग किये जाते हैं।  इसका दूसरा नाम  हेणड पंप  है।  
## बाहरी कड़ियाँ
* Hydraulic Hand Pumps
* Info on sustainable handpumps
* Knowledge network for rural handpump technologies
* Info on a wide variety of hand pumps and their uses
* Handpump technical documents for NGOs.
* WaterAid: Handpumps
* The PVC Handpump
* International Year of Freshwater 2003, United Nations PDF
* Water & Sanitation Discussion Paper by John Reynolds
* Sustaining Rural Water Supplies PDF
* The Handpump Option in Africa
* The Mangochi Declaration, 17-21 मार्च 1997, Malawi
* Hand Pump Program in Rural Plain of Gonaïves
* Operation and Maintenance. Expenditure and Cost Recovery World Bank Document
* Sustaining Rural. Water Systems: The Case of Mali

श्रेणी:जल प्रबन्ध
श्रेणी:मानवीय शक्ति
श्रेणी:पम्प
श्रेणी:उपयुक्त प्रौद्योगिकी
विश्व महासागर दिवस

महासागर के महत्व और उससे संबंधित विषयों खाद्य सुरक्षा, जैव विविधता, पारिस्थितिकि की संतुलन आदि, की ओर राजनीतिक और सामाजिक ध्यान आकर्षित करने के लिए संयुक्त राष्ट्र महासभा द्वारा इस दिवस को मनाने की घोषणा 2009 में की गई।

## सन्दर्भ

श्रेणी:अंतर्राष्ट्रीय दिवस
श्रेणी:महासागर
विश्व ब्रेन ट्यूमर दिवस

जर्मन ब्रेन ट्यूमर एसोसिएशन द्वारा ब्रेन ट्यूमर के रोगियों की समस्याओं की ओर ध्यान केंद्रित करने के लिए तथा उनकी समस्याओं के समाधान के लिए 2000 ई. से यह दिवस मनाने की शुरुआत हुई। इस संगठन में कुल 15 देशों के प्रतिनिधियों ने मिलकर इस दिवस के आयोजन का निर्णय लिया।

JgAg.== संदर्भ एवं सहायक श्रोत ==

## संदर्भ एवं सहायक श्रोत

श्रेणी:अंतर्राष्ट्रीय दिवस
श्रेणी:ब्रेन ट्यूमर
श्रेणी:अंतर्राष्ट्रीय दिवस
श्रेणी:ब्रेन ट्यूमर
अवग्रह

**अवग्रह** (ऽ) एक देवनागरी चिह्न है जिसका प्रयोग संधि-विशेष के कारण विलुप्त हुए 'अ' को प्रदर्शित करने के लिए किया जाता है। जैसे प्रसिद्ध महावाक्य 'सोऽहम्' में। पाणिनीय व्याकरण (अष्टाध्यायी) में इसके संबंध में नियम है- 

:: **एङः पदान्तादति।**

अर्थात्- पद के अन्त में ए/ओ के बाद यदि अकार आये तो अकार लुप्त हो जाता है तथा ए/ओ का पूर्वरूप (पहले जैसा) हो जाता है। यहाँ इसी लुप्त हुए 'अ' को अवग्रह चिह्न 'ऽ' से प्रदर्शित करते हैं।

इसी प्रकार- बालकः+अयम्= बालको+अयम्=बालकोऽयम्।

इसे पूर्वरूप स्वर सन्धि कहते हैं। यह अयादि सन्धि का अपवाद है। आधुनिक भारतीय भाषाओं में इस चिह्न का प्रयोग अतिदीर्घ स्वर (जैसे पुकारने में) के लिए भी किया जाने लगा है, जैसे -'माँ ऽऽऽ'। वहीं छन्दःशास्त्र में इस चिह्न को गुरुमात्रा (आ, ई, ऊ आदि) प्रदर्शित करने में भी प्रयुक्त करते हैं।

श्रेणी:व्याकरण
श्रेणी:संस्कृत
लज्जा

**लज्जा** या **संकोच** (Shyness या diffidence) किसी व्यक्ति की वह भावना है जिसके कारण उसे दूसरे व्यतियों के साथ बैठने, बातचीत करने आदि में परेशानी होती है। यह भावना प्रायः नयी जगहों पर या अपरिचित लोगों के बीच में जाने पर अधिक प्रबल होती है। संकोच की भावना कम आत्मविश्वास वाले व्यक्तियों का विशिष्ट गुण है। जब लज्जा की भावना बहुत प्रबल हो तो उसे सामाजिक दुश्चिन्ता (social anxiety या social phobia) कहते हैं।

## इन्हें भी देखें
*लज्जा (बहुविकल्पी)

श्रेणी:मनोविज्ञान
अन्नपूर्णा पुंजक

**अन्नपूर्णा** (Annapurna) हिमालय का एक पर्वतीय पुंजक (massif) है जिसमें एक आठ हज़ारी, १३ ७,००० मीटर से ऊँचे और १६ ६,००० मीटर से ऊँचे पर्वत हैं। यह पुंजक ५५ किमी लम्बा है और उत्तर-मध्य नेपाल में स्थित है। यह पश्चिम में काली गण्डकी तंगघाटी, उत्तर व पूर्व में मर्श्यान्गदी नदी और दक्षिण में पोखरा घाटी द्वारा घिरा हुआ है। इसका सर्वोच्च पर्वत अन्नपूर्णा १ मुख्य है जो समुद्रतल से ८,०९१ मीटर (२६,५४५ फ़ुट) ऊँचा है और विश्व का १०वाँ सबसे ऊँचा पर्वत है।

ऐतिहासिक रूप से अन्नपूर्णा पुंजक की चोटियाँ पर्वतारोहियों के लिए विश्व के सबसे ख़तरनाक शिखरों में आती हैं, हालांकि १९९० के बाद कंचनजंघा पर अधिक मृत्यु दर रहा है। मार्च २०१२ तक अन्नपूर्णा १ मुख्य को १९१ बार चढ़ा जा चुका था और पर्वत पर ६१ लोग मारे जा चुके थे। यह सफल चढ़ाई और मृत्युओं का अनुपात किसी भी अन्य आठ-हज़ारी पर्वत से अधिक है। अक्तूबर २०१४ में बर्फ़ीले तूफ़ानों और हिमस्खलन में अन्नपूर्णा क्षेत्र में ३९ लोगों की जाने गई।

## शिखर

## परिदृश्य
[thumb|centre|600px|अन्नपूर्णा हिमाल, पूर्वोत्तर से दृश्य। बाए-से-दाए: अन्नपूर्णा २ और ४ (एक-दूसरे के आसपास); एक मुख्य [दर्रा|पहाड़ी दर्रा; अन्नपूर्णा ३ और गंगापूर्णा; अन्नपूर्णा १।]]

## बाहरी जोड़
* अन्नपूर्ण पर्वत रांगेचा नकाशा
* पीकवेअर ची वेबसाईट
* अन्नपूर्णा सर्किट ट्रैकिंग मार्ग
* Annapurna I on summitpost.org
* The Annapurna Conservation Area Project (ACAP)
* An Online Trekking Guidebook for the Annapurna Circuit
* The Annapurna Circuit : Photo Essay from 20 days Trekking round the Annapurna Massif
* Trying to conquer the peak : The death story of Inaki Ochoa attempting to reach the peak of Annapurna May 2008
* रंगन दत्ता यांची अन्नपूर्णा बेस कँपबद्दल माहिती
* Ueli Steck scales new heights : The story of Ueli Steck's rescue attempt of Inaki Ochoa Annapurna May 2008
* अन्नपूर्णवरील फत्ते झालेल्या मोहिमा व दुर्घटनांची आकडेवारी

## सन्दर्भ

श्रेणी:आठ हज़ारी
श्रेणी:नेपाल के पर्वत
श्रेणी:नेपाल की पर्वतमालाएँ
कपार्ट

भारत के ग्रामीण विकास में स्‍वयंसेवी क्षेत्र की महत्‍वपूर्ण भूमिका है जो समुदाय और व्‍यक्तियों के बीच बदलाव की पहल और विशिष्‍ट मुद्दों के प्रत्‍यक्ष कार्यान्‍वयन के जरिए कार्य करता है। **कपार्ट** (लोक कार्यक्रम और ग्रामीण प्रौद्योगिकी विकास परिषद) ग्रामीण विकास मंत्रालय के निर्देशों के अंतर्गत कार्य करता है। आज यह संस्‍था भारत में ग्रामीण विकास को फैलाने में बड़ा योगदान करती है। समस्‍त देश में 12,000 स्‍वयंसेवी संगठनों द्वारा बड़े पैमाने पर विकास कार्यक्रमों को आरंभ किया गया है

कपार्ट की स्‍थापना दो ए‍‍जेंसियों को मिला कर हुई हैं – 'काउंसिल ऑफ एडवांसमेंट फॉर रूरल टेक्‍नोलॉजी' (सीएआरटी) तथा पीपल्‍स एक्‍शन फॉर डेवलपमेंट (पीएआईडी)। कपार्ट 1980 के संस्‍था पंजीकरण अधिनियम के अंतर्गत एक स्‍वायत्त संस्‍था मानी गई।

कपार्ट की सप्‍तम योजना के प्रस्‍तुतीकरण में स्‍वयंसेवी क्षेत्र की संस्‍थाओं को 1986 में औपचारिक पहचान मिली जब ग्रामीण क्षेत्रों के विकास में सहायक सरकारी तथा स्‍वयंसेवी क्षेत्र के संगठनों के बीच सहायक समितियों के वर्गीकरण तथा सामंजस्‍य के लिए सहयोग किया गया।

## उद्देश्‍य

कपार्ट ग्रामीण क्षेत्रों में कार्यप्रणाली के सुधार का उद्देश्‍य लेकर कार्यरत है, विशेषतया समाज के दलित तथा सामाजिक रूप से पिछड़े वर्गों के लिए कार्यरत है। अत: गरीबी रेखा के स्‍तर से नीचे वाले लोगों, अनुसूचित जाति तथा जन‍जाति के लोगों, बंधुआ मज़दूरों, अपंगों, बच्‍चों तथा स्त्रियों को प्रमुखता देना कपार्ट का प्रमुख उद्देश्‍य है।

कपार्ट के प्रमुख उद्देश्य हैं :

* ग्रामीण क्षेत्रों में स्‍थायी विकास योजनाओं के कार्यान्‍वयन में स्‍वयंसेवी क्षेत्र के संगठनों को सहयोग देना।
* उचित ग्रामीण तकनीकी के विकास की योजना को राष्‍ट्रीय नोडल बिंदु के रूप में कार्य करना।
* स्‍वयंसेवी क्षेत्र के संगठनों की क्षमता निर्माण तथा ग्रामीण समुदायों द्वारा ग्रामीण विकास में भाग लेने वाले स्‍वयंसेवी संगठनों को सहयोग और पुरस्‍कार देना।
* स्‍वयंसेवी क्षेत्र के संगठनों की प्रौद्योगिकी तथा ग्रामीण विकास के लिए डेटा बैंक के रूप में कार्य करना तथा निपटारा कराने की प्रक्रिया।
* विकास के लिए सामुदायिक कार्यविधियां उपलब्‍ध कराना।
* महत्‍वपूर्ण विकास विषयों पर ज्ञान का निर्माण कराना ग्रामीण-स्‍तरीय जनसमूह तथा संगठनों का निर्माण तथा सशक्तिकरण।
* समुचित प्रौद्योगिकी ग्रामीण तकनीक का प्रचार तथा प्रसार।
* ग्रामीण क्षेत्रों में उचित अवसर प्रदान करना तथा आर्थिक निर्भरता देना।
* आधारभूत आवश्‍यकताओं की पूर्ति के साधनों को सामुदायिक रूप से उपलब्‍ध कराना।
* प्राकृतिक संसाधनों और वातावरण को सुरक्षित रखना तथा पुनर्निर्मिति करना।
* नि:शक्‍तों तथा लाभ से वंचित महिलाओं तथा अन्‍य जनसमूह को विकास कार्यक्रम में भाग लेने योग्‍य बनाना।

इन उद्देश्यों के साथ-साथ कपार्ट आर्थिक तथा प्राकृतिक सहयोग द्वारा विकास योजनाओं को पूर्ण रूप से फैलाने तथा बड़े पैमाने पर सुचारू रूप से चलाने वाले स्‍वयंसेवी क्षेत्र के संगठनों को सहयोग प्रदान करता है।

कपार्ट भारत सरकार द्वारा बड़े पैमाने पर धनराशि प्राप्‍त करता है। इसे ग्रामीण विकास कार्यक्रमों के लिए स्‍वयंसेवी क्षेत्र के संगठनों को चलाने के लिए अंतरराष्‍ट्रीय दाताओं का सहयोग भी मिलता है।

## बाहरी कड़ियाँ
* '''लोक कार्यक्रम और ग्रामीण प्रौद्योगिकी विकास परिषद (कपार्ट)''' का जालघर

श्रेणी:ग्रामीण विकास
लज्जा (पुस्तक)

**लज्जा** तसलीमा नसरीन द्वारा रचित एक बंगला उपन्यास है। यह उपन्यास पहली बार १९९३ में प्रकाशित हुआ था और कट्टरपन्थी मुसलमानों के विरोध के कारण बांगलादेश में लगभग छः महीने के बाद ही इस पर प्रतिबन्ध लगा दिया गया। इस अवधि में इसकी लगभग पचास हजार प्रतियाँ बिक गयीं। 

## परिचय
बांग्लादेश की विवादित लेखिका तसलीमा नसरीन का बाँग्ला भाषा में लिखा गया यह पाँचवाँ उपन्यास सांप्रदायिक उन्माद के नृशंस रूप को रेखांकित करता है। धार्मिक कट्टरपन को उसकी पूरी बर्बरता से सामने लाने के कारण उन्हें इस्लाम की छवी को नुकसान पहुँचाने वाला बताकर उनके खिलाफ मौलवियों द्वारा सज़ा-ए-मौत के फतवे जारी किए गए। बाँग्लादेश की सरकार ने भी उन्हें देश निकाला दे दिया जिसके बाद उन्हें भारत में शरणार्थी बनकर रहना पड़ा।।

“लज्जा” का आरम्भ होता है ६ दिसम्बर १९९२ को बाबरी मस्जिद तोड़े जाने पर बांग्लादेश के मुसलमानों की आक्रामक प्रतिक्रया से। वे अपने हिन्दू भाई-बहनों पर टूट पड़ते है और उनके सैकडों धर्मस्थलों को नष्ट कर देते हैं। इस कृति के संबंध में तसलीमा लिखती हैे कि- "'लज्जा' को विरोध के प्रतीक के तौर पर देखा जा सकता है। यह विरोध है उस हिंसा, नफरत और मार-पीट के खिलाफ जो धर्म के नाम पर पूरी दुनिया में जारी है।"
## पात्र

* सुरंजन दत्त
* सुधामय दत्त- सुरंजन के पिता
* किरणमयी दत्त- सुरंजन की माँ
* माया (नीलांजना दत्त)- सुरंजन की बहन

## संदर्भ श्रोत
* प्रताड़ना का दस्तावेज : दैनिक जागरण
* लज्जा - तसलीमा नसरीन
* ''Lajja'' at Taslima Nasrin website

## 

हरी कड़ियाँ==
* "लज्जा" उपन्यास में सांप्रदायिकता का चित्रण (गोविन्दराज.एम)
* लज्जा (हिन्दी अनुवाद) डाउनलोड करें।
* डाउनलोड करें तसलीमा नसरीन का उपन्यास ” लज्जा ” हिंदी पीडीऍफ़ में
## संदर्भ

श्रेणी:बांग्ला उपन्यास

श्रेणी:तसलीमा नसरीन
श्रेणी:साहित्य में धार्मिक विवाद
गारुलिया

**गारुलिया** (Garulia) भारत के पश्चिम बंगाल राज्य के उत्तर २४ परगना ज़िले के बैरकपुर उपमंडल में स्थित एक शहर है। यह कोलकाता महानगर विकास प्राधिकरण के अंतर्गत आता है। नगरपालिका चुनाव और विभिन्न गतिविधियों के प्रयोजन को ध्यान में रखते हुए गारुलिया नगरपालिका को 12 वार्डों में उप-विभाजित किया गया है।

## भूगोल
गारुलिया  पर स्थित है। इसकी औसत ऊंचाई 13 मीटर (43 फीट) है।

## जनसांख्यिकी
भारत की जनगणना , गारुलिया की जनसंख्या 76,309 थी। पुरुषों की जनसंख्या 52% और महिलाओं की जनसंख्या 48% है। गारुलिया का औसत साक्षरता दर 73% है, जो कि राष्ट्रीय औसत दर 59.5% से अधिक है: पुरुष साक्षरता 79% है और महिला साक्षरता 67% है। गारुलिया की 10% जनसंख्या में 6 साल से कम उम्र वाले बच्चे आते हैं।

## स्वास्थ्य-रक्षा
उत्तर 24 परगना जिले की पहचान उन क्षेत्रों में से एक के रूप में की गई है जहां का भूमि जल आर्सेनिक संदूषण से प्रभावित है।

## इन्हें भी देखें
* उत्तर २४ परगना ज़िला

## सन्दर्भ

श्रेणी:उत्तर २४ परगना ज़िला
श्रेणी:पश्चिम बंगाल के शहर
श्रेणी:उत्तर २४ परगना ज़िले के नगर
श्रेणी:कोलकाता के क्षेत्र
उत्तर लखीमपुर

**उत्तर लखीमपुर ** भारत के असम प्रदेश में लखीमपुर जिला का एक कस्बा है। यह जिले का मुख्यालय भी है। इसी नाम से जिले का मंडल भी है।

## भौगोलिक स्थिति
शहर की स्थिति 27° 13' 60 उ. एवं 94° 7' 0 पू. में है।

## जनसांख्यिकी
२००१ की भारतीय जनगणना के अनुसार, उत्तर लखीमपुर की जनसंख्या ५४,२६२ है। जनसंख्या पर आधारित इस शहर को श्रेणी-२ (५०,००० और ९९,९९९ निवासी के बीच) आंका गया है।

इनमें ५३% पुरुष हैं और ४७% स्त्रियां हैं। उत्तर लखीमपुर की औसत साक्षरता दर ६९% है, जो राष्ट्रीय औसत ५९.५% से काफी अधिक है। इनमें पुरुष दर ७३% और स्त्री साक्षरता दर ६४% है। शहर की १३% जनसंक्या ६ वार्ष से कम आयु की है।

## सन्दर्भ

श्रेणी:असम के नगर
श्रेणी:लखीमपुर ज़िला
कंडला

**कंडला** (Kandla) भारत के गुजरात राज्य के कच्छ ज़िले में स्थित देश का सबसे बड़ा बन्दरगाह है। आयात-निर्यात से पूरे विश्व के साथ जुड़ा हुआ है। कंडला बंदरगाह का प्रशासन कंडला पोर्ट ट्रस्ट के हाथ में है जिसका पूरा नियंत्रण भारत सरकार के जहाजरानी मंत्रालय के हाथ है। कंडला का नाम बदल कर अब दीनदयाल बंदरगाह कर दिया गया है।

## विवरण
कंडला बंदरगाह कच्छ के अखात में पाकिस्तान के कराची बंदरगाह से २५६ नोटीकल माईल, मुंबइ बंदरगाह से ४३० नोटीकल माईल की दूरी पर स्थित है। कंडला भारत के सब से बड़े १२ मुख्य बंदरगाहो में से कार्गो हेन्डलींग में सब से बड़ा है। कंडला बंदरगाह से प्रतिवर्ष ७०,००० मिलियन टन से भी ज्यादा कार्गो हेन्डल कीया जाता है। बंदरगाह का संचालन स्थानिक तौर पर कंडला पॉर्ट ट्रस्ट के हस्तक है, जीसका प्रशासनिक कार्यालय गांधीधाम में स्थित है। ट्रस्ट का संचालन भारत सरकार के शिपिंग मंत्रालय के द्वारा होता है। चेरमेन की नियुक्ति भारत सरकार द्वारा की जाती है। कंडला बंदरगाह से तरलपदार्थ, नमक, लोहा, रसायण ईत्यादी की आयात-निर्यात होती है।

### खास आर्थिक क्षेत
कंडला खास आर्थिक क्षेत्र जो स्पेश्यल ईकोनोमिक झोन से जाना जाता है। यह कंडला पॉर्ट से सीर्फ ९ कि.मि. की दूरी पर है। यह पूरे भारत का सब से पहला खास आर्थिक क्षेत्र है। जीसकी स्थापना ई.स. १९६५ में हुई थी।, कंडला एसईझेड सब से बड़ा विविधलक्षी एसईझेड है। कंडला भारत का सब से पहला फ्री ट्रेड झोन है। 

## बंदरगाह
कांडला बंदरगाह (Kandla Port) भारत में गुजरात प्रान्त में कच्छ ज़िले में स्थित देश का सबसे बड़ा बंदरगाह है। यह बंदरगाह भारत का सबसे पहला मुक्त व्यापार क्षेत्र है। कांडला बंदरगाह भारत के सबसे बड़े 12 मुख्य बंदरगाहो में से कार्गो हेन्डलींग में सबसे बड़ा है। यह कांडला नदी पर बना हुआ है। अधिकारियों की अनुमति लेकर यहां घूमा भी जा सकता है। यह बंदरगाह आयात-निर्यात से पूरे विश्व के साथ जुड़ा हुआ है। कांडला बंदरगाह खास आर्थिक क्षेत्र, जो स्पेश्यल ईकोनोमिक जोन से जाना जाता है। ये बंदरगाह पूरे भारत एवं एशिया का सबसे पहला खास आर्थिक क्षेत्र है, जिसकी स्थापना ई.स. 1965 में हुई थी।[1]

## इतिहास
भारत और पाकिस्तान के बटवारे के बाद देश का प्रमुख कराची बंदरगाह पाकिस्तान में चला गया था। जीस की कमी पूरी करने हेतु ई.स. 1965
में पश्विम भारत में अरबी समुद्र के कच्छ के अखात के तट पर कंडला बंदरगाह की स्थापना की गई थी।

## इन्हें भी देखें
* कच्छ ज़िला

## बाहरी कड़ियाँ
* कंडला पॉर्ट अधिकृत जालस्थल

## सन्दर्भ

श्रेणी:गुजरात के शहर
श्रेणी:कच्छ ज़िला
श्रेणी:कच्छ ज़िले के नगर
श्रेणी:गुजरात के बंदरगाह
अंकल बोनमी हू कैन रिकॉल हिज़ पास्ट लाइव्स

थाइलैंड के अपिचातपोंग वीरासेतकुल द्वारा निर्देशित यह फिल्म एक व्यक्ति के पुनर्जन्म की कहानी है। इसे 2010 में 63 वें कान फिल्म समारोह में 'पाम ड'ओर' पुरस्कार प्रदान किया गया।अंकल बूनमी हू कैन रिकॉल हिज़ पास्ट लाइव्स (थाई: ลุงบุญมีระลึกชาติ; RTGS: Lung Bunmi Raluek Chat) 2010 की एक थाई ड्रामा फ़िल्म है, जिसका लेखन, निर्माण और निर्देशन अपिचतपोंग वीरासेथाकुल ने किया है। पुनर्जन्म के विषय पर आधारित यह फ़िल्म, थानापत साईसयमार द्वारा निभाए गए अपने मुख्य पात्र के जीवन के अंतिम दिनों पर केंद्रित है। अपने प्रियजनों के साथ—जिसमें उनकी मृत पत्नी, हुआय की आत्मा और उनका खोया हुआ बेटा, बूनसोंग, जो एक गैर-मानव रूप में वापस आ गया है—बूनमी अपनी बीमारी के कारणों पर विचार करते हुए अपने पिछले जन्मों की पड़ताल करता है।

यह फ़िल्म बौद्ध मठाधीश फ्रा श्रीपरियातिवेती की 1983 में प्रकाशित पुस्तक "ए मैन हू कैन रिकॉल हिज़ पास्ट लाइव्स" से प्रेरित थी। यह फ़िल्म एपिचटपोंग की "प्रिमिटिव" नामक एक बहु-मंच कला परियोजना की अंतिम कड़ी है। इसका प्रीमियर 2010 के कान फ़िल्म समारोह में हुआ, जहाँ इसने पाल्मे डी'ओर पुरस्कार जीता और ऐसा करने वाली पहली थाई फ़िल्म बनी। कई आलोचकों और प्रकाशनों ने इसे अब तक की सबसे महान फ़िल्मों में से एक माना।

## थीम
"अंकल बूनमी हू कैन रिकॉल हिज़ पास्ट लाइव्स" एक बहु-प्लेटफ़ॉर्म कला परियोजना "प्रिमिटिव" की अंतिम किस्त है। यह परियोजना थाईलैंड के उत्तर-पूर्व में स्थित इसान क्षेत्र, और विशेष रूप से लाओस सीमा के पास नाखोन फानोम के नबुआ गाँव पर केंद्रित है। पिछली किस्तों में एक सात-भाग वाला वीडियो इंस्टॉलेशन और दो लघु फ़िल्में "अ लेटर टू अंकल बूनमी" और "फैंटम्स ऑफ़ नबुआ" शामिल हैं, जिनका प्रीमियर 2009 में हुआ था। यह परियोजना स्मृतियों, परिवर्तन और विलुप्ति के विषयों की पड़ताल करती है, और 1965 में थाई सेना द्वारा नबुआ में कम्युनिस्ट समर्थकों पर की गई हिंसक कार्रवाई को भी छूती है। इस व्यापक परियोजना में फीचर फिल्म के स्थान के बारे में, अपिचटपोंग ने कहा है कि यह "'प्रिमिटिव' इंस्टॉलेशन की अन्य कृतियों की प्रतिध्वनि है, जो इसान के इस क्रूर इतिहास वाले क्षेत्र के बारे में है। लेकिन मैं कोई राजनीतिक फिल्म नहीं बना रहा हूँ - यह एक निजी डायरी जैसी है।"

वीरासेथाकुल के अनुसार, यह फ़िल्म मुख्यतः "रूपांतरित या संकरित वस्तुओं और लोगों" के बारे में है। इसका केंद्रीय विषय सिनेमा का रूपांतरण और संभावित विलुप्ति है। फ़िल्म में छह रील हैं, जिनमें से प्रत्येक को एक अलग सिनेमाई शैली में फिल्माया गया है। निर्देशक के शब्दों में, इन शैलियों में "कठोर अभिनय और शास्त्रीय मंचन वाला पुराना सिनेमा", "वृत्तचित्र शैली", "वेशभूषा नाटक" और "मेरी तरह की फ़िल्में शामिल हैं जिनमें जानवरों और लोगों के लंबे दृश्य दिखाई देते हैं"। बैंकॉक पोस्ट को दिए एक साक्षात्कार में वीरासेथाकुल ने आगे बताया: "जब आप स्मृति और मृत्यु पर आधारित फ़िल्म बनाते हैं, तो आपको एहसास होता है कि सिनेमा भी मृत्यु का सामना कर रहा है। अंकल बूनमी फ़िल्म पर शूट की गई आखिरी फ़िल्मों में से एक है - अब हर कोई डिजिटल शूटिंग करता है। यह मेरा अपना एक छोटा सा विलाप है।"

## संदर्भ एवं सहायक स्रोत

श्रेणी:थाइलैंडी फिल्म
चिन शी हुआंग

**चिन शी हुआंग** जिसे **चिन शी हुआंगदी** ( 秦始皇帝, हिंदी : चीन का प्रथम सम्राट) (जिसका असली नाम यिंग जेंग था )के नाम से भी जाना जाता है, चीन का प्रथम सम्राट था। इसी ने चिन राजवंश की स्थापना कि थी। उसने चीन के बाकि झगड़ते राज्यों को चिन देश के अधीन किया था।

उसने शांग राजवंश और झोऊ राजवंश की पारंपरिक उपाधि ** महाराज ** (王, wáng ) को त्याग कर **सम्राट **(皇帝 huáng dì) को अपनाया जो की उसकी मृत्यु के २००० वर्ष तक चीन के शासकों ने धारण कि।

चिन शी के सेनापतियो ने चू राज्य के दक्षिण में स्थित युएझ़ी काबिले को हराकर हुनान और गुआंगदोंग क्षेत्र को चिन राज्य में सम्मिलित किया। उन्होंने शियोंगनु काबिले से बीजिंग के पश्चिम की भूमि प्राप्त कि। पर इसके उत्तर में शियोंगनु काबिले ने मोदू चानयू के नेतृत्व में एक संघ बनाया चिन राज्य से लड़ने के लिए। चिन शी हुआंग ने अपने मंत्रीली सी के साथ मिलकर चीन के आर्थिक और राजनैतिक स्थिति सुधारने और उसके मानकीकरण के हेतु कई नियम बनाये जिस कारण कई ग्रंथो को जलाया गया और विद्वानों को जिन्दा दफनाया गया। उसने अपनी जनता के लिए विशाल राजमार्गो की प्रणाली स्थापित की और अपनी जनता की सुरक्षा के लिए सभी राज्यों की दीवारों को जोड़कर चीन की महान दीवार बनवाई। उसने खुदके लिए एक नगर के आकार की समाधी बनवाई और उसकी रक्षा के लिए टेराकोटा सेना खड़ी की। अपने अमृत की खोज के निरर्थक प्रयास के बाद २१० ईसापूर्व में उसकी मृत्यु हो गयी, पारे के अत्यधिक सेवन के कारण।

श्रेणी:चीन के सम्राट
अपिचातपोंग वीरासेतकुल

थाइलैंड के प्रसिद्ध फिल्म निर्देशक। उनकी फिल्म अंकल बोनमी हू कैन रिकॉल हिज़ पास्ट लाइव्स को डड2010 के 63 फिल्म समारोह में सर्वश्रेष्ठ फिल्म का 'पाम ड'ओर' पुरस्कार दिया गया। इसके पूर्व उन्हें ब्लिसफुली योर्स के लिए अन सर्टेन रिगार्ड पुरस्कार और 2004 में फिल्म ट्रापिकल मेलेडी के लिए ज्यूरी पुरस्कार दिया गया था।

## सहायक एवं संदर्भ स्रोत

वीरासेतकुल, अपिचातपोंग
जैगर-लीकॉल्टर ग्लोरी टू द फिल्ममेकर

चलचित्र निर्माण क्षेत्र में दिया जाने वाला यह पुरस्कार स्विटजरलैंड की घडी निर्माता कंपनी जैगर-लीकॉल्टर के सहयोग से शुरूकिया गया है। अब तक तकेशी किटैनो, अब्बास कियारोस्तमी, एग्नेस वार्डा और सिल्वेस्टर स्टेलॉन जैसे फिल्मकारों को यह पुरस्कार दिया जा चुका है।
## संदर्भ एवं सहायक श्रोत

श्रेणी:फ़िल्म पुरस्कार
विज्ञान भारती

**विज्ञान भारती**, (या, **विभा**) भारत की एक अशासकीय संस्था है जो भारत में स्वदेशी विज्ञान के विकास के लिए एक जीवnत आnदोलन के रूप में परिकल्पित है। इसकी संस्थापना सन् १९९२ में जबलपुर में हुई थी। इसका ध्येयवाक्य (मोट्टो) है - 'अविद्यया मृत्युं तीर्वा विद्ययाऽमृतमश्नुते'। (अर्थ : अविद्या द्वारा मृत्यु को पार करते हुए विद्या द्वारा अमरता को प्राप्त होता है।)

## लक्ष्य
* भौतिक एवं आध्यात्मिक विज्ञान का संश्लेषण करते हुए भारतीय विरासत को सुरक्षित रखना

* विज्ञान एवं प्रौद्योगिकी के इस वर्तमान युग में राष्ट्रीय निर्माण के लिए स्वदेशी आन्दोलन में नई चेतना का संचार करना

* आयुर्वेद, सिद्ध, ध्यान, जैविक कृषि, वास्तुविद्या, वानिकी, खगोलविद्या, पर्यावरण आदि तथा इसी तरह के अन्य स्वदेशी विज्ञान एवं प्रौद्योगिकी को सक्रिय करना

*  सभी भारतीय भाषाओं में स्वदेशी चेतना के साथ विज्ञान आन्दोलन को सक्रिय करना

* प्राचीन भारत के वैज्ञानिकों द्वारा आधुनिक ज्ञान-विज्ञान में किए गये अनन्य योगदानों के प्रति लोगों में जागरूकता फैलाना

* युवा वैज्ञानिकों को अधिक सृजनशीलता और मौलिकता की ओर ले जाना

आदि।

## कार्य
right|thumb|300px|६ठा विश्व आयुर्वेद सम्मेलन २०१४
right|thumb|300px|चतुर्थ '''भारतीय विज्ञान सम्मेलन''' (२०१५)
सम्प्रति २३ भारतीय राज्यों में विज्ञान भारती की शाखाएँ हैं। वर्तमान समय में १४ विभिन्न क्षेत्रों में कार्य कर रही है, जो निम्नलिखित हैं-
* विश्व आयुर्वेद फाउण्डेशन (WAF)
* इग्नाइटींग माइन्ड्स
* राष्ट्रीय पर्यावरण एवं ऊर्जा विकास मिशन (National Environment & Energy Development Mission (NEED Mission))
* राष्ट्रीय आयुर्वेद छात्र एवं युवा संघ (National Ayurveda Students and Youth Association (NASYA))
* शक्ति
* भारतीय विज्ञान सम्मेलन
* अन्तरराष्ट्रीय अपशिष्ट प्रबन्धन संस्थान
* वैश्विक भारतीय वैज्ञानिक एवं प्रौद्योगिकीविद फाउण्डेशन (GIST)
* राष्ट्रीय युवा वैज्ञानिक मंच
* ज्ञान विज्ञान प्रतिभा परीक्षा
* विश्व वेद-विज्ञान सम्मेलन
* AVAAF

; आने वाली परियोजनाएँ

*  I2EC
*  बाल

## सन्दर्भ

## इन्हें भी देखें
*भारतीय विज्ञान एवं प्रौद्योगिकी का इतिहास
*आयुर्वेद
*भारतीय गणित
*स्वदेशी
 
## बाहरी कड़ियाँ
* '''विज्ञान भारती''' मुखपृष्ट
* स्वदेशी विज्ञान आन्दोलन, केरल
* विज्ञान भारती, मध्य प्रदेश
*स्वतन्त्रता आन्दोलन में वैज्ञानिकों की भूमिका भी कम नहीं : जयन्त सहस्रबुद्धे

श्रेणी:अशासकीय संस्था
श्रेणी:विज्ञान
श्रेणी:संघ परिवार
कांगहानरी समुद्र तट

thumb|300px|कांगहानरी समुद्र तट
**कांगहानरी समुद्र तट** के बुसान शहर है, जो दक्षिण प्रशांत महासागर के बाद जुनून लेता है के दिल में स्थित है। यह कांगहानरी में स्थित है 2-दांग, Sooyoung-गुजरात, बुसान महानगरीय शहर है, जो Haeundae समुद्र तट के पश्चिम में है। यह ठीक रेत समुद्र तट है, जो 1.4&nbsp;km लंबाई और चौड़ाई में 64M में है। आप स्पष्ट समुद्री जल में मछली मिल जाएगा. इस बीच कई युवा लोगों द्वारा किया जा रहा प्यार करता है। आप स्विमिंग लेकिन न केवल फैंसी रेस्तरां, कैफे और कपड़े की दुकानों का आनंद इतना है कि इस स्थान को आसानी से शहर के downtwon हरा कर सकते हैं। वहाँ खाने के लिए और यहाँ देखें, जो अपनी छुट्टी अधिक सुखद बना देगा बहुत सारे हैं। इसके अलावा रात में Gwangan पुल के दृश्य रात के समय शानदार है। सड़कों रोमांटिक कैफे से भरा है और तीन सौ कच्ची मछली समुद्र तट alng रेस्तरां हैं। आप भी बुसान सागर महोत्सव जैसे आउटडोर मंच पर त्योहारों के बहुत आनंद सकता है। आप मछली पकड़ने के लिए समुद्र तट और स्वाद ताजा कच्चे वहाँ मछली के निकट नदी Sooyoung जा सकता है। आप ओलिंपिक नौकायन पाल नौकायन केन्द्र में जा सकते हैं। वहाँ अच्छा समुद्र तट आवास alng सुविधाएं हैं। आप होटल में समुद्र तट के साथ रह सकते हैं। आप भी युवा समुद्र तट के पास Geumryeun पर्वत में स्थित छात्रावास, उपयोग करें यदि आप बजट यात्रा पर हैं सकता है।
चीनी ज्योतिष

चीन में ज्योतिष का इतिहास पाँच हजार वर्ष से अधिक पुराना है। वहाँ के मनीषियों ने अपनी ज्योतिष विद्या को पौर्वात्य देशों में विस्तारित किया है। भारत ही नहीं, विश्व के अलग-अलग भू-भागों में मानव-सभ्यता और संस्कृति समानान्तर रूप से साथ-साथ जन्मीं और विकसित हुई हैं। मानव-विकास की गाथा अनबूझ रहस्यों की परतें खोलने कि दिशा में प्रेरित किया। रहस्य की परत-दर-परत खोलते हुए मानव अतल गहराईयों में उतरता चला गया। फलस्वरूप विकास और विज्ञान निरन्तर बढ़ता गया। तथाकथित ज्ञान बहुरूपों में प्रकट हुआ। विश्व के किसी भी भू-भाग में जन्मने और विकसित होनेवाला चाहे धर्म हो, योग हो, दर्शन-मनोविज्ञान हो, वेद-वेदांग या ज्योतिष या अन्य कोई विधा हो, उसका मूल्य उदेश्य आत्म-ज्ञान प्राप्त करना, उसकी दिशा में बढ़ना और बढ़ते जाना ही रहा है।
अध्यात्म का लक्ष्य तो यही है। विधा कोई भी हो, ये सब आत्मज्ञान की प्राप्ति हेतु मानव द्वारा किये गए शताब्दियों नहीं, सहस्राब्दियों के ज्ञान-पिपासु प्रयासों के साक्षात् प्रमाण हैं। चीनी ज्योतिष के अन्तर्गत ‘पशु-नामांकित राशि-चक्र’ भी इसी मूल उद्देश्य की प्रतिपूर्ति करता है। चीन, जापान, कोरिया, वियतनाम आदि देशों में यह बहुप्रचलित है। भारत में इसका प्रचलन तो दूर, इसके बारे में भी बहुत कम लोग थोड़ा-बहुत जानते होंगे। तथा किसी भी भारतीय भाषा के लिए चीन का यह ज्ञान अपरिचित है। 

चीनी ज्योतिष के अन्तर्गत ‘पशु-नामांकित राशि-चक्र’ में बारह राशियाँ हैं, जिन्हें चीन, जापान, कोरिया और वियतनाम में ‘वर्ष’ या ‘सम्बन्धित पशु-वर्ष’ के नाम से पुकारते हैं। ऐसी धारणा है कि चीन में लगभग 2000 साल पूर्व एक दिन, जिसे वियतनाम में ‘टेट’ कहा जाता है, चीन को संकट से उबारने के लिए भगवान बुद्ध ने सभी जानवरों को आमन्त्रित किया, किन्तु उस दिन वहाँ पर केवल बारह पशु ही पहुँचे-चूहा, बैल, चीता, बिल्ली, ड्रैगन, सर्प, अश्व, बकरी, वानर, मुर्ग, श्वान् यानी कुत्ता और सुअर। भगवान बुद्ध ने, जिस क्रम से ये पशु वहाँ पहुँचे थे, उसी क्रम में उन्हें वर्ष का अधिष्ठाता’ बना दिया; ये पशु-वर्ष हर बारह साल बाद पुनः चाक्रिकक्रम में वापस आ जाते हैं।
भारतीय ज्योतिष की तरह इन एशियाई देशों की गणना चन्द्र-आधारित है। अन्तर यह है कि हमारे यहाँ एक राशि में ढाई दिन रहता है। जबकि चीन आदि देशों में यह गणना चान्द्र-वर्ष पर आधृत है- एक चान्द्र-वर्ष में 12 कृष्ण-पक्ष होते हैं 13वाँ बारह वर्ष बाद जुड़ता है- फलतः टेट का दिन कभी एक ही तारीख को नहीं पड़ता है।

श्रेणी:ज्योतिष
श्रेणी:चीनी ज्योतिष